Diari Oficial de la Generalitat Valenciana


Sumari del DOGV 8326, del 27-06-2018 (2018/5996)

RESOLUCIÓ de 15 de juny de 2018, de la Conselleria d'Educació, Investigació, Cultura i Esport, per la qual es convoquen, per a la Comunitat Valenciana, els premis extraordinaris d'ensenyaments professionals d'Arts Plàstiques i Disseny corresponents al curs 2017-2018.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8326

Data del DOGV
:   27-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5996


Data del document
:   15-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 15 de juny de 2018, de la Conselleria d'Educació, Investigació, Cultura i Esport, per la qual es convoquen, per a la Comunitat Valenciana, els premis extraordinaris d'ensenyaments professionals d'Arts Plàstiques i Disseny corresponents al curs 2017-2018. [2018/5996]  
L'Ordre 60/2013, de 12 de juny, de la Conselleria d'Educació, Cultura i Esport (DOGV 18.06.2013), establia per a la Comunitat Valenciana els premis extraordinaris d'Arts Plàstiques i Disseny de grau mitjà i superior, com a reconeixement oficial dels mèrits de l'alumnat que ha cursat brillantment aquesta etapa educativa.  
En l'esmentada ordre s'indica que, anualment, la conselleria competent en matèria d'educació convocarà aquests premis per a l'alumnat que haja finalitzat els estudis en el curs acadèmic anterior a aquesta convocatòria.  
Per tot això, en virtut de les competències que em confereix l'article 28 de la Llei 5/1983, de 30 de desembre, del Consell, i en ús de les competències atribuïdes en el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer. Objecte de la convocatòria  
Es convoquen els premis extraordinaris d'Arts Plàstiques i Disseny en l'àmbit de la Comunitat Valenciana corresponents al curs 2017-2018.  
  
Les bases de la convocatòria figuren com a annex I a aquesta resolució.  
  
Segon. Nombre de premis  
Es podrà concedir un premi extraordinari de grau mitjà i un premi de grau superior per cada família professional.  
  
  
DISPOSICIONS FINALS  
  
Primera. Autorització  
Es delega en la directora general de Formació Professional i Ensenyaments de Règim Especial la facultat per a concedir els premis, i se l'autoritza perquè dicte les resolucions necessàries per a l'execució d'aquesta resolució.  
  
Segona. Entrada en vigor  
Aquesta resolució farà efecte l'endemà de la publicació en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, s'hi podrà recórrer potestativament en reposició o bé s'hi podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Investigació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 15 de juny de 2018.- La directora general de Formació Professional i Ensenyaments de Règim Especial: Marina Sánchez Costas.  
  
  
ANNEX I  
Bases de la convocatòria  
  
Primera. Objecte  
L'objecte d'aquesta resolució és atorgar un premi extraordinari de grau mitjà i un premi extraordinari de grau superior per família professional, corresponents al curs 2017-2018, per a l'àmbit de la Comunitat Valenciana.  
  
Segona. Requisits de les persones participants  
Podran optar als premis extraordinaris dels ensenyaments artístics professionals d'Arts Plàstiques i Disseny els alumnes que hagen finalitzat els estudis en centres educatius de la Comunitat Valenciana sostinguts amb fons públics o en centres privats degudament autoritzats per a impartir aquests ensenyaments, i reunisquen els següents requisits:  
  
a) Haver finalitzat els estudis de cicles formatius d'Arts Plàstiques i Disseny de grau mitjà o de grau superior en el curs acadèmic 2017-2018.  
b) Haver obtingut una qualificació final del cicle igual o superior a 8,5.  
  
Tercera. Sol·licituds i termini de presentació  
1. Els alumnes que reunisquen els requisits indicats en els apartats anteriors i desitgen optar als premis extraordinaris d'Arts Plàstiques i Disseny, hauran de presentar la documentació que s'indica en aquest mateix apartat, al centre educatiu on haja realitzat els estudis o per qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, i l'adreçarà a l'esmentat centre educatiu adjuntant:  
  
a) Instància segons el model que es publica com a annex II d'aquesta convocatòria.  
b) Breu curriculum vitae europeu (Europass: http://europass.cedefop.europa.eu/es/documents/curriculum-vitae), amb indicació, si escau, dels premis o beques que hagen obtingut i altres mèrits que desitgen al·legar, acompanyats de la fotocòpia compulsada de la documentació acreditativa corresponent degudament justificada.  
  
2. El termini per a la presentació de sol·licituds serà des de l'endemà de la publicació en el Diari Oficial de la Generalitat Valenciana i fins al 30 de setembre de 2018.  
3. La documentació presentada per les persones sol·licitants juntament amb el certificat acadèmic dels estudis realitzats per l'alumne o alumna, serà tramitada telemàticament pel centre educatiu mitjançant el tràmit genèric en la següent adreça electrònica:  
http://www.gva.es/va/inicio/procedimientos'id\_proc=16479&version=amp  
Cada centre custodiarà la documentació presentada per les persones sol·licitants.  
  
Quarta. Comissió de selecció  
1. Per a la valoració de les sol·licituds es constituirà una comissió de selecció integrada per:  
Presidència: persona que ocupe la Direcció General de Formació Professional i Ensenyaments de Règim Especial, o la persona en qui delegue.  
Secretaria: una persona en representació de la Direcció General de Formació Professional i Ensenyaments de Règim Especial.  
Vocalies: un membre de la Inspecció d'Educació; un director o directora d'un centre docent on s'impartisquen ensenyaments artístics professionals d'Arts Plàstiques i Disseny; un funcionari o funcionària del cos de catedràtics o de professors d'Arts Plàstiques i Disseny, designats per la direcció territorial competent en matèria d'educació, i una persona en representació i a proposta de la Mesa de Pares.  
2. La Direcció General de Formació Professional i Ensenyaments de Règim Especial traslladarà a la comissió de selecció la documentació dels alumnes inscrits.  
  
Cinquena. Criteris de valoració  
1. Els premis es concediran a les persones participants que hagen obtingut la major qualificació final del cicle formatiu.  
2. En cas d'empat, aquest es resoldrà considerant la major puntuació obtinguda després de la valoració dels següents apartats:  
2.1. Estudis d'idiomes  
A efectes d'acreditació del coneixement d'idiomes, es tindran en compte els nivells del Marc Europeu Comú de Referència per a les Llengües. Només es consideraran els certificats reconeguts oficialment, i es valoraran de la següent forma:  
a) Per cada certificat de nivell A2 o equivalent, 0,2 punts.  
b) Per cada certificat de nivell B1 o equivalent, 0,5 punts.  
c) Per cada certificat de nivell B2 o equivalent, 0,8 punts.  
d) Les persones que hagen cursat amb qualificació positiva un nivell C o equivalent, 1 punt.  
Quan siga procedent valorar els certificats assenyalats en els apartats anteriors, sols es considerarà la de nivell superior que presente la persona participant.  
2.2. Estades formatives en l'estranger (amb un màxim de 2 punts en total, per a aquest apartat).  
Es valorarà amb 0,1 punts cada mes d'estada formativa en l'estranger organitzada per una administració.  
2.3. Formació específica associada a la titulació (amb un màxim de 2 punts en total, per a aquest apartat).  
Es valoraran amb 0,05 punts cada 10 hores de cursos certificats per una administració pública o per una entitat autoritzada per aquesta.  
2.4. Altres formacions (amb un màxim de 2 punts en total, per a aquest apartat), que es valoraran de la següent forma:  
a) Per cada titulació relacionada amb el cicle formatiu cursat, 0,5 punts.  
b) Per cada titulació no relacionada amb el cicle formatiu cursat, 0,2 punts.  
2.5. Premis en exposicions, en concursos o en certàmens d'àmbit autonòmic, nacional o internacional (amb un màxim de 2 punts en total, per a aquest apartat), que es valoraran de la següent forma:  
  
a) Per premis d'àmbit internacional, 1,5 punts (1r premi) i 1 punt (resta de premis).  
b) Per premis d'àmbit nacional, 1,25 punts (1r premi) i 0,75 punts (resta de premis).  
c) Per premis d'àmbit autonòmic, 1 punt (1r premi) i 0,5 punts (resta de premis).  
2.6. Per exposicions individuals o col·lectives, que es valoraran de la següent forma:  
a) Participació en exposicions individuals, fins a 0,75 punts.  
b) Participació en exposicions col·lectives, fins a 0,75 punts (la puntuació que s'assignarà serà la resultant de dividir l'atorgada en l'exposició entre el nombre de persones que exposen).  
3. En el supòsit de continuar l'empat, la Comissió de Selecció el desfarà en funció de la següent prelació:  
L'alumne o alumna participant amb major qualificació en el mòdul d'Obra Final, per al cas de cicles formatius de grau mitjà, o Projecte Integrat, per al cas de cicles formatius de grau superior.  
L'alumne o alumna participant amb major experiència laboral relacionada amb el cicle formatiu cursat, acreditat amb un informe de vida laboral.  
4. No seran tinguts en compte els mèrits no al·legats per l'alumne participant ni aquells l'acreditació documental dels quals no haja sigut aportada de conformitat amb el que es disposa en aquesta convocatòria.  
  
5. La comissió de selecció podrà proposar desert algun dels premis en el cas que no hi haja cap sol·licitant amb la puntuació mínima exigida per la base segona, apartat b, en un determinat grau i família professional.  
6. En el cas que el premi corresponent a una família professional quede desert, podrà concedir-se a un candidat o candidata d'una altra família professional, a proposta motivada de la comissió de selecció.  
  
  
Sisena. Resolució  
1. La comissió de selecció confeccionarà un acta amb la qualificació de cada estudiant presentat a la convocatòria i elaborarà la proposta d'adjudicació provisional dels premis. Els mèrits al·legats per les persones aspirants es baremaran per la comissió únicament en el cas de produir-se empats en la qualificació final del cicle formatiu.  
2. Aquesta proposta d'adjudicació provisional dels premis es farà pública en la pàgina web de la conselleria competent en matèria d'educació.  
Els alumnes participants podran reclamar per escrit contra la qualificació obtinguda, mitjançant una instància adreçada al president o presidenta de la comissió de selecció en el termini de cinc dies hàbils a partir del següent a aquell en què es publiquen les qualificacions.  
3. La comissió de selecció elevarà la proposta d'adjudicació dels premis extraordinaris d'ensenyaments artístics professionals d'Arts Plàstiques i Disseny de grau mitjà i superior i l'acta de qualificacions finals de tots els alumnes presentats, perquè la Direcció General de Formació Professional i Ensenyaments de Règim Especial resolga la convocatòria.  
  
Setena. Premis i efectes  
1. D'acord amb la resolució de concessió de premis, que serà publicada en el Diari Oficial de la Generalitat Valenciana, la Conselleria d'Educació, Investigació, Cultura i Esport notificarà als alumnes premiats la data i el lloc en què es lliuraran.  
2. Els alumnes premiats rebran un diploma a l'excel·lència en el rendiment acadèmic, expedit per la conselleria competent en matèria d'educació. Així mateix, l'obtenció d'aquest premi es consignarà, mitjançant una diligència específica, en l'expedient acadèmic de l'alumne o alumna, amb la denominació «Premi extraordinari d'ensenyaments artístics professionals d'Arts Plàstiques i Disseny».  
3. Addicionalment, la conselleria competent en matèria d'educació promourà que els alumnes premiats en cada convocatòria puguen realitzar una exposició conjunta amb els projectes desenvolupats en el mòdul d'Obra Final o Projecte Integrat, i sense perjudici d'altres beneficis que es puguen establir.  
  
Huitena. Acceptació de bases  
La presentació de la sol·licitud implica l'acceptació de les bases d'aquesta convocatòria.  
  
Novena. Retirada de documentació  
La documentació presentada per les persones sol·licitants podrà ser retirada dins dels tres mesos següents a comptar des de l'endemà de la publicació de l'adjudicació dels premis en el Diari Oficial de la Generalitat Valenciana, per a la qual cosa s'hauran de dirigir al centre educatiu on va presentar la documentació.  
  
  
  
  
  
  
  
ANNEX III  
Diligència per a l'obtenció del premi extraordinari d'ensenyaments artístics professionals d'Arts Plàstiques i Disseny  
  
Diligència per a fer constar que l'alumne/l'alumna..., amb NIF ..., ha obtingut un premi extraordinari d'ensenyaments artístics professionals d'Arts Plàstiques i Disseny, d'acord amb el que s'estableix en la Resolució d ... d ... de ..., de la Conselleria d'Educació, Investigació, Cultura i Esport, per la qual es concedeixen els premis extraordinaris d'ensenyaments professionals d'Arts Plàstiques i Disseny corresponents al curs ...  
  
..., ... d... de ...  
  
Vist i plau,  
El director / La directora El secretari / La secretària  
  
(Signatura) (Signatura)